ཀྱི་ཧུད་དཀོན་མཆོག་མཚན་ཙམ་ཐོས་པར་དཀའ།།ད་ལྟའི་དུས་སུ་ཚ་གྲངས་བཀྲེས་སྐོམ་དང་།།ངལ་དུབ་ཅུང་ཟད་ཙམ་ཡང་མི་བཟོད་ན།།ངན་སོང་གསུམ་གྱི་སྡུག་བསྔལ་ག་ལ
བཟོད།།ཀྱི་ཧུད་མི་སྐྱེའི་གདེང་ཚད་ཡོད་དམ་ཅི།།དེ་བས་ད་ལྟ་རང་དབང་ཡོད་དུས་འདིར།།གཏན་དུ་ཕན་པའི་ཆོས་ཤིག་མ་འགྲུབ་ན།།འདི་ལས་བསླུས་དང་རྨོངས་པ་དེ་སུ་ཞིག།དེ་ཕྱིར་དོན
མེད་ཚེ་འདིའི་བྱ་བ་ཐོངས།།གྲོས་འདི་སྙིང་ནས་ཡིན་གྱི་སེམས་ལ་ཆོངས།།ཚིག་འདི་དཔེ་ལ་མ་བཞག་ཉམས་དང་སྦྱོར།།དོན་འདི་ལག་ཏུ་ལོངས་དང་སེམས་ཁྱོད་དགེ།།ཚུལ་འདི་སྐལ་བཟང
མཆེད་ཀྱང་དགོངས་འཚལ་ལོ།།དབེན་པ་ལ་བསྐུལ་བའི་གཏམ་ངེས་པར་འབྱུང་བའི་རྒྱན་ལས་ཅིས་ཀྱང་དགོས་མེད་བསྟན་པའི་སྐབས་ཏེ་གཉིས་པའོ།།མང་མང་སྲས་བཅས་རྒྱལ་བའི་ཡེ་ཤེས་སྨྲ།།།

མཚར་མཚར་སྲིད་པར་རྗེས་སུ་ཆགས་པའི་གར།།ཟབ་ཟ་བ་གདམས་པའི་བཅུད་སྩོལ་དྲི་ན་ཆེན་རྗེད།།ཡང་ཡང་བཀའ་དྲིན་དྲན་པའི་ཕྱག་གིས་འདུད།།སྙན་སྙན་མི་ལ་བཤད་ཀྱང་རང་ལ་མེད།།
བྱས་བྱས་རྣམ་གྲངས་མང་ཡང་གྲུབ་འབྲས་སྟོང་།།ཡིན་ཡིན་སྣང་བ་མཐོ་ཡང་ཐ་མལ་པ།།ཆོས་མེད་དྲེད་པོ་ཁྱོད་ལ་གྲོས་ཤིག་འདེབས།།དེང་སང་ལྔ་བདོའི་རྒུད་པའི་མུན་པས་ཁེབ།།སྣོད་བཅུད་
དཔལ་ཉམས་དགེ་བཅུའི་སྤང་བ་ནུཔ།།མཐའ་མི་ཀླ་ཀློ་འབྱུང་བྱའི་བྲན་སྐད་སྒྲོགས།།འདི་འདྲའི་དུས་སུ་སྐྱོ་བ་མི་འཕེལ་ལམ།།དམ་པའི་སྐྱེས་བུ་ཕལ་ཆེར་ཞིང་གཞན་གཤེགས།།རྒྱལ་བསྟན་ཉི་མ་ནུབ
རིའི་རྩེ་ལ་གཞོལ།།བཤད་སྒྲུབ་བསྟན་པའི་མངའ་ཐང་ཕལ་ཆེར་ཉམས།།འདི་འདྲའི་དུས་སུ།།གནའ་དུས་བཟང་པོའི་ལུགས་སྲོལ་ཕལ་ཆེར་ནུབ།།ད་དུས་སྐྱེ་བོ་ངན་པའི་བསམ་སྤྱོད་པདོ།།
ལེག་སྔ་མི་འདྲེན་ཉེས་སྔ་འབའ་ཞིག་འདྲེན།།འདི་འདྲའིའཛི།།ཆོས་བཞིན་སྤྱོད་རྣམས་ཀུན་གྱིས་བརྙས་ཤིང་སྨོད།།ཆོས་མིན་སྤྱོད་རྣམས་མངའ་ཐང་འབྱོར་པ་རྒྱས།།ངན་པ་ཁ་འཚམས་བཟང་པོ།།
ཁྱད་དུ་གསོད།།འདི་འདྲའི།།དྲང་པོར་གནས་ན་ཀུན་གྱིས་སྐྱོན་དུ་བརྩི།།ངན་གཡོ་ཅན་རྣམས་ཀུན་གྱིས་ལྷ་བཞིན་བཀུར།།བཟང་དྲིན་མི་བཟོད་ན་ལེན་ཐབས་ཀྱིས་འཇལ།།འདི་འཟའི

བདེན་པར་སྨྲས་ན་ཉན་མཁན་གཅིག་ཀྱང་མེད།།བསླུ་བྱེད་བརྫུན་ཚིག་རྣ་བའི་བདུད་རྩིར་འཛིན།།ཕན་པར་སྨྲས་ཀུན་སྙིང་ལ་ཁོང་སྐྲན་རྒྱུ།།འདི་འདྲའི་རྔ།སྤྱི་ཚིས་ཅན་རྣམས་ཀུན
ཀྱིས་དགྲ་རུ་འཛིན།།རང་འདོད་མཁན་རྣམས་ཡུལ་གྱི་གཙོ་བོར་བསྐོས།།བཟང་པོ་ཡིད་ཆད་ངན་པ་ཁོང་སྤྲོ་འཕེལ།།འདི་འདྲའི་ང།ཉམས་ཆུང་ཆོས་ལྟར་སྤྱོད་རྣམས་ཁྱི་བས་ལོད།།སྡིག
སྤྱོད་ཁ་དྲག་འཛོམ་ལ་ཀུན་གྱིས་སྨོན།།དཀར་ཕྱོགས་ཉམས་དམས་ནག་ཕྱོགས་དབུ་རྨོག་མཐོ།།འདི་འདྲའི་རྔ།།འབྱོར་བས་དམན་ན་ཀུན་གྱིས་དགྲ་ལྟར་སྡང་།།ཆོས་དང་བསྟུན་ན་ཀུན་གྱིས
འཕྱར་ཀ་སྒྲོགས།།ཕན་སེམས་སྙོམས་ཡང་ཀུན་གྱིས་སྙད་རེ་འདོགས།།འདི་འདྲའི་རྔ།།ལྷག་བསམ་བསྐྱེད་ཀྱང་ཀུན་གྱིས་འཁྱོགས་པོར་མཐོང་།།དམན་ཆ་བཟུང་ཡང་གོང་མའི་ཐུགས་དང
འགལ།།ཕམ་ཁ་བླངས་ཀྱང་བཀའ་བ་ཀྱོན་ཆར་བཞིན་འབབ།།འདི་འདྲའི་རྔ།།ཆེན་པོ་ཕལ་ཆེར་གཡོན་ཅན་འཁོར་ལ་བྱམས།།ཉམས་ཆུང་དྲང་པོར་གནས་ཀུན་ཐབས་ཀྱིས་འདོར།།ཆོས
ལྡན་མི་གཟིགས་ནོར་ལྡན་འབའ་ཞིག་གཟིགས།།འདི་འདྲའི།གཙོ་བོ་ཕལ་ཆེར་སྤྱི་ཚིས་འདུན་གྲོས་ཆུང་།།བདེན་བརྫུན་མི་གཞིག་ཕག་ནོར་ཆེ་ཆུང་གཟིགས།།ཉེས་མེད་རྣམལ་ཆད་ལས་ཆར

ལྟར་འབབ།།འདི་འདྲའི་ར།།དགོན་སྡེ་ཕལ་ཆེར་འདོད་ཡོན་འདུ་འཛི་གཉེར།།ཐོས་བསམ་མི་གཉེར་ཚོང་དང་སོ་ན་མ་གཉེར།།སྲོག་གཅོད་འཕྲོག་བཅོམ་གྲོང་ཡུལ་པ་ལ་ལས་ཐུ།།འདི་འདྲའི
མཆེད་གྲོགས་ཕལ་ཆེར་དད་དང་དག་སྣང་འགྲིབ།།ཕན་ཚུན་མི་མཐུན་ཕོ་རོག་འུག་པའི་མཆེད།།ནང་འཐབ་ནུབ་འཐབ་དམ་ཚིག་ཆུ་ལ་འཕོ།།འདི་འདྲའི།།སྐྱེ་བོ་ཕལ་ཆེང་བསམ་སྤྱོད་ཕྱིན་ཅི་ལོག།
བྱས་ན་དགའ་བ་གཅིག་ཀྱང་མི་བྱེད་ལ།།མི་རུང་བྱ་བ་བརྒྱ་ཕྲག་ཁུར་དུ་ལེན།།འདི་འདྲ་བ།ཀུན་ཀྱང་མི་བདེན་དབྱེན་བཅུག་ཕྲ་མ་མཁན།།ངོས་ནས་བསྟོད་ལ་ལྐོག་ཏུ་ཡ་ག་སྒྲོགས།།ཟས་ལ་
དགའ་ཞིང་འབབ་པའི་ལས་ལ་བྱོལ།།འདི་འདྲའི།།ལེགས་པ་གང་བྱུང་རང་གི་ངོ་སོར་ཁྱེར།།ཉེས་པ་བྱུང་ཚེ་རང་སྐྱོན་གཞན་ལ་བཀལ།།བསླབ་ན་མི་ཉན་བཟའ་ལན་ངན་གྱིས་འཇལ།།འདི་འདྲའི་དི།།
ཇི་ཙམ་བསྟན་ཡང་མགུ་བའི་དུས་མེད་པར།།ཅུང་ཟད་རེ་ལ་དགའ་སྡུག་རྣམ་འགྱུར་བརྒྱ།།རང་གཞན་གཉིས་བསྲེགས་ནག་ལ་མེ་མཆེད་འདྲ།།འདི་འདྲའིང།དེ་སོགས་སྙིགས་མར་གྱུར་པའི་སྤྱོད།།
ཚུལ་རྣམས།།མང་དུ་བརྗོད་ན་གཞན་རྒྱུད་འཁྲུགས་པའི་རྒྱུ།།མདོ་ཙམ་བསྙད་འདིས་ཉེ་བར་མཚོན་བྱོས་ལ།།བས་མཐར་རང་ཉིད་གཅིག་པུར་གནས་པར་འོས།།བྱིས་པ་རྣམས་ལས་བདག་དོན་

འབྱུང་མིན་ཞིང་།།བདག་ཀྱང་དེའི་དོན་འགྱུར་པ་མེད་དེའི་ཕྱིར།།བྱིས་པའི་གྲོགས་ལས་རྒྱང་རིང་བྱོལ་བྱོས་དང་།།དེ་ཡི་ཡོན་ཏན་ཕྱིས་ནས་མཐོང་བར་འགྱུར།།དེ་སྐད་ཕན་པར་འདོམ།།།
པའི་སྙན་དབྱངས་འདི།།ལེགས་པར་ཉན་ན་སེམས་ཁྱོད་ཀུན་ཏུ་དགེ།།གལ་ཏེ་འདས་ན་ཉེས་པ་ཀུན་འདུ་བས།།གཡོ་བའི་སེམས་ཁྱོད་ངེས་པར་ཚར་གཅོད་འོས།།དང་པོར་དགེ་བ་ངེས་འབྱུང་སྐྱོགས
བསྐྱེད།།བར་དུ་དགེ་བ་དབེན་པར་འདུ་འཛི་སྦྱངས།།ཐ་མར་དགེ་བ་འོད་གསལ་ཆོས་སྐུ་སྦྱོར།།སྐལ་བཟང་མཆེད་ཀྱང་དེ་ལྟར་མཛད་འཚལ་ལོ།།དབེན་པ་ལ་བསྐུལ་བའི་གཏམ་ངེས་པར་འབྱུང་བའི
རྒྱན་ལྔ་སྙིང་ནས་སྐྱོ་ཤས་བསྐྱེད་པའི་སྐབས་ཏེ་གསུམ་པའོ།།དཔག་ཡས་ཡོན་ཏན་རྡུལ་མང་བརྩེགས་པའི་སྤོར།།གཞན་ཕན་བསྡུ་བཞིའི་ནགས་ཚལ་ལྷུན་འཐུག་ཅིང་།།དོན་གཉིས་མཐར་ཕྱིན་གངས་ཀྱི་སྟོད
གཡོག་མཛེས།།སྔོན་མེད་དབེན་པའི་རྒྱལ་ལ་ཕྱག་བྱས་ནས།།ཡོན་ཏན་གཞིར་གྱུར་དལ་བའི་རྟེན་རྙེད་ཀྱང་།།ཡེངས་མ་ལམ་ལ་མི་ཚེ་སྟོང་ཟད་མཁན།།གཡེང་བའི་རང་བཞིན་སེམས་ཀྱི་སྤྲེའུ་ཁྱོད།།ཡང་དག
དབེན་པའི་བསྔགས་པ་བཤད་ཀྱིས་ཉོན།།ནགས་ནི་རྒྱལ་བ་ཀུན་གྱིས་ལེགས་བསྔགས་ཤིང་།།རྩོད་དང་རྣམ་གཡེང་འདུ་འཛི་ངང་གིས་ཞི།།དད་དང་ངེས་འབྱུང་སྐྱོགས་ངང་གིས་འཕེལ།།ཟག་མེད

ཞི་བའི་དཔལ་ཀུན་ངང་གིས་འདུ།།བསྐལ་མང་གོམས་པའི་ཐུགས་བསྐྱེད་ཁ་ལོ་ཡིས།།ཉེར་བསྒྱུར་ལྷ་མིའི་བླ་མ་མཆོག་དེས་ཀྱང་།།རིན་ཆེན་བདུན་གྱི་འབྱོར་པ་ཡོངས་བཏང་ནས།།དབེན་པའི་གནས་སུ་དཀའ།།
ཐུབ་བདུད་རྩི་བཞེས།།སྐྱོབ་པ་མཆོག་དེས་བརྩེ་བས་རྗེས་འཇུག་ལ།།སྦྱང་ཡོན་བཅུ་གཉིས་འཕགས་ནོར་སྐལ་བར་སྤྲུལ།།ནོར་མཆོག་འདི་ལ་བརྩོན་ནས་མང་པོ་ཞིག།བདེ་བའི་ལ་མནས་བདེ་བར་གཤེགས
ཞེས་གྲགས།།དེང་སང་སྙིགས་སྤྱོད་གདུག་པས་ཉེར་གཙེས་པའི།།མི་བསྲུན་སྦྲུལ་ཚང་ལྟ་བུའི་ཉམས་ང་ལས།།བདེ་བར་དབུགས་འབྱིན་སྦྱིན་པོ་འདི་ཁོ་ན།།རང་དབང་བདེར་སྤྱོད་ལྷ་དབང་དཔལ་གྱིས་མིན།།
ངེས་འབྱུང་རླུང་གི་བ་དན་གྱིས་བསྐྱོད་པའི།།ལུས་ཀྱི་གྲུ་གཟིང་ཡུད་ཙམ་འདི་ཕྱོགས་སུ།།གཡོ་བའི་བསོད་ནམས་ཕུང་པོའང་གཞལ་དཀའ་ན།།ཚུལ་བཞིན་བརྟེན་པའི་ཡོན་ཏན་སྨོས་ཅི་འཚལ།།གངས།།
རིའི་ལ་ཐོད་ཆར་སྤྲིན་སྟོད་གཡོག་འཛིན།།དགའ་བའི་ནགས་ཚལ་ཡིད་འོང་སླད་ཤམས་སྤྱད།།དུས་རླུང་འཁྲིམས་པས་བསིལ་བའི་རེག་བྱ་ཅན།།མཛེས་པ་འདི་མཚུངས་ལྷ་ཡུལ་ས་ལའང་མེད།།མ་བརྩེགས་བྲག
རིའི་བག་མ་ལྷུན་ཆགས་ཤིང་།།མ་འབད་རྩབ་ལོ་མའི་ཁ་ཟས་ལྡན།།མ་བསྐུལ་དུས་བཞིའི་རྒྱལ་མོའི་སྐྱོ་གྲོགས་ངོམས།།མ་བསྐྲད་རྩོད་དང་འདུ་འཛི་རིང་དུ་བྱས།།ཉི་མས་གནམ་སྔོན་པ་ཞུས་པའི་ཁུ་བ་ནི།།གཅིག་ཏུ་

བསྐྱིལ་འདྲ་དྭངས་པའི་མཚོ་རྫིང་རྣམས།།བྱ་ཚོགས་མང་པོ་སྐད་སྙན་སྒྲོགས་པས་ཁེངས།།འཇིག་རྟེན་བྱེད་པོས་ཆེད་དུ་བཀོད་པ་བཞིན།།སྲིད་པ་བརྟན་གཡོའི་མཛེས་ཆོས
དཱང་མ་ཀུན།།གཅིག་ཏུ་སྤུངས་འདྲའི་བྷཱུ་ཚོགས་ཆུ་སྐྱེས་ཕྲེང་།།ཉིན་བྱེད་འོད་ཀྱིས་གསར་དུ་ཁ་ཕྱེ་བ།།དཀའ་ཐུབ་པ་ལ་དགའ་བས་དགོད་པ་འདྲ།།བདུད་རྩིའི་བཏུང་བས་མྱོས་པའི་བྷཱཿམ་ར།།
དངར་དིར་མགྲིན་པའི་རྫ་ཛ་འཁྲོལ་བཞིན་དུ།།ཆགས་མེད་ཀུན་ཏུ་རྒྱུ་བའི་ངང་ཚུལ་འདིས།།ཞེན་ལོག་དཀའ་ཐུབ་སྒྲུབ་ལ་བསྐུལ་བར་ངེས།།ལོ་འདབ་གསར་འཁྲུངས་ལྷ་རྫས་གོས་ཀྱིས་ཀླུབ།།འཛུམ
བཞད་མེ་ཏོག་ནོར་བུའི་ཅོད་པ་ཎ་ཅན།།ཕན་ཚུན་ཡལ་གའི་ལག་པ་སྦྲེལ་བཞིན་དུ།།དཀའ་ཐུབ་པ་དེའི་མདུན་ནས་བསུ་བ་བཞིན།།འགྲོགས་ན་བདེ་བའི་རི་སྐྱེས་བུ་མོ་རྣམས།།བག་ཕེབས་རྩ
ཆུའི་འཚོ་བར་ཉེར་བརྟེན་ནས།།བཻ་ཌཱུརྱ་ལྟར་མཛེས་པའི་འདྲེན་བྱེད་ཀྱིས།།དཀའ་ཐུབ་པ་ལ་ཡང་ཡང་བལྟ་བར་བྱེད།།དྲི་བཞོན་དལ་བུར་རྒྱུ་བའི་རེག་བྱ་ཡིས།།སྐབས་སུ་དུབ་པ་སེལ་བའི་བསྙེན
བཀུར་ཡང་།།ནོར་བུའི་ཡུ་བས་བརླང་བའི་ཛ་ཡབ་ཅན།།བུད་མེད་མཆོག་རྣམས་རྩོལ་བས་དེ་ལྟ་མིན།།ཕུ་ཆུ་ལྷུང་ལྷུང་སྦྲན་པའི་སྒྲ་འབྱིན་ཅིང་།།ཡིད་འོང་སྤུ་ཕྲེང་གསར་པའི་འཛུམ་དཀར་ཅན།།

བསིལ་བའི་རེག་བྱ་སྟོབས་པའི་དགའ་སྟོན་ཕུལ།།མཐོ་རིས་བུ་མོར་འབྲང་བས་དཔེར་འོས་ཅི།།དཀའ་ཐུབ་པ་དག་བག་མེད་མ་བྱེད་ཅེས།།རབ་མཛེས་སྤྲིན་སྔོན་གསར་པའི་ཕང་པ་ནས།།མྱུར་དྲག
གློག་གི་ཐག་པ་གཡོ་བ་དང་།།ཆབ་ཅིག་དབྱར་ཟའི་སྒྲ་ཡིས་བསྐུལ་བའང་ཡོད།།སྲིད་པ་གཡོ་བའི་རང་བཞིན་སྙིང་པོ་མེད།།ཡིད་བརྟན་མི་རུང་བརྩོན་པས་སྦུབས་ཤིག་ཅེས།།དཀའ་ཐུབ་པ་ལ
་བར་སྒྲོན་སླད་དུ།།དུས་བཞིར་འགྱུར་བའི་སྣང་ཚུལ་ཅིང་ཡང་ངོམས།།སྙིང་རྗེའི་བརླན་དང་བྲལ་བའི་ཐ་བ་ལ།།ཐེག་ཆེན་ལམ་གྱི་ཡོན་ཏན་མི་སྲིད་ཅེས།།བསིལ་བཅུད་རྐང་པས་འཐུང་བའི
ཆུ་སྐྱེསྐྱེས་རྣམས།།ཕང་ལུང་མགོ་ལྕོག་ལྡེམ་པ་དག་ཀྱང་ཡོད།།བརྒྱུད་ལྡན་བླ་མའི་བྱིན་རླབས་མ་ཞུགས་ན།།འོད་གསལ་ཆོས་སྐུའི་རང་ཞལ་མི་ངོམས་ཞེས།།དྲོད་བཅུད་སྤྱི་བོས་ལེན་པའི་འདབ།།
སྟོང་ཚོགས།།ཡང་ཡང་ཉིན་བྱེད་དབང་པོའི་ཞལ་ལ་བལྟ།།ཐབས་དང་ཤེས་རབ་གཤོག་ཡངས་མ་བརྐྱང་ན།།རྣམ་མཁྱེན་མཁའ་ལ་བསྐྱོད་པར་མི་ནུས་ཞེས།།རླུང་གཤོགས་རྩལ་ལྡན་འདབ་བཟང
དབང་པོ་རྣམས།།རྟེན་མེད་ལྷ་ལམ་གྱ་གྱུར་གཤེགས་ལ་ཕྱོགས།།སྤྲིན་བྱེད་དབང་བཞིའི་ཆབ་ཀྱིས་མ་བྲན་ན།།གྲོལ་བྱེད་རིམ་གཉིས་མྱུ་གུ་མི་སྨིན་ཞེས།།ཟིལ་བུ་དལ་གྱིས་བབ་པའི་སྦྲང་ཆར་གྱིས།།

རྩ་ལྡང་མྱུ་གུ་གསར་བའི་དགའ་སྟོན་སྤེལ།།ཉེས་ལྟུང་རྙོགས་མས་སྦག་པའི་རྫིང་བུ་རུ།།དངོས་གྲུབ་ཡིད་བཞིན་གཟུགས་བརྙན་མི་འཆར་ཞེས།།རབ་མཛེས་སྟོན་ཟླ་གསར
པའི་འཛུམ་ཟེར་གྱིས།།ཡང་ཡང་རྙོགས་མ་བགྲུང་བའི་ཆོ་གས་བྲེལ།།ང་དྲུང་བསྙེགས་པས་སྔོན་གྱི་དམ་པ་རྣམས།།དོན་གཉིས་འབྲས་བུ་ཅི་དགར་སྨིན་ནོ་ཞེས།།འབྲས་བུའི་ལྕིད་ཀྱིས་ནོན
པའི་ལྕུག་ཕྲན་རྣམས།།དུད་པའི་ཡིད་ཀྱིས་ཡང་ཡང་འདུད་པར་བྱེད།།རྟག་ཆད་མཐའ་དང་བྲལ་བའི་ལྟ་བ་མཆོག།མཚན་འཛིན་སྤྲོས་པའི་གཟེབ་ཏུ་མ་གཞུག་ཅེས།།སྔོ་བསངས་སྤྲིན་ཐག
ཆད་པའི་ལང་ཚོ་ཡིས།།ཡང་ཡང་གདམས་ཟབ་ནུ་མ་བསྣུན་ལ་བརྩོན།།བསལ་བཞག་སྤོང་ལེན་བྲལ་བའི་བསྒོམ་པ་མཆོག།བློས་བྱས་བཅོས་མའི་རླུང་གིས་མ་བསྐྱོད་ཅེས།།བརྟན་བརྗིད་ལྷུན
ཆགས་གངས་ཀྱི་ལྷུན་པོ་མཆོག།གཡོ་མེད་སྐྱིལ་ཀྲུང་གཅིག་གི་བརྟུལ་ཞུགས་འཛིན།།སྣ་ཚོགས་ཉམས་མྱོང་བྱིས་པ་འདྲིད་པའི་ཆོས།།བདེ་གསལ་མི་རྟོག་ཉམས་ལ་མ་ཞེན་ཅེས།།རབ་མཛེས
དབང་གཞུ་གསར་པའི་རི་མོ་དག།ཡང་ཡང་འདྲེན་བྱེད་དགའ་བའི་གསོས་སུའང་རྒྱུ།།ཆགས་མེད་ཞེན་མེད་སྤྱོད་པའི་བརྟུལ་ཞུགས་མཆོག།ཆོས་བརྒྱད་ཞེན་པའི་སྒྲོག་ཏུ་མ་བཅུག་པར།།

ཚོགས་དྲུག་རོ་སྙོམས་ཕྱོགས་མེད་གྱིས་ཤིག་ཅེས།།སྤྱི་སེར་རླུང་པོ་ཡང་ཡང་རྒྱུ་ལ་ཕྱོགས།།མ་བཙལ་ལྷུན་རྫོགས་འབྲས་བུའི་རྒྱལ་པོ་མཆོག།རང་ལ་ཡོད་ཀྱི་གཞན་ནས་ཚོལ་མི་དགོས།།རེ་དོགས།།
རྩོལ་བས་རང་ཞལ་མ་སྒྲིབ་ཅེས།།སྤྲིན་བྲལ་ཉི་ཟླའི་དཀྱིལ་འཁོར་གསལ་བར་ངོམས།།རང་རྒྱུད་དུལ་ན་གཞན་ཕན་ཕྲིན་ལས་རྒྱུན།།རྩོལ་བ་མེད་པར་ཤུགས་ཀྱིས་འབྱུང་ངོ་ཞེས།།ནོར་འཛིན་གཞི
ལ་འབྲས་དྲུག་རྩི་སྨན་རིགས།།འབད་པ་མེད་པར་ངང་གིས་སྨིན་པར་བྱེད།།དེ་སོགས་སྣང་གྲགས་བརྡའ་ཡི་བླ་མ་ཡིས།།ཟབ་རྒྱས་གདམས་པའི་མེ་ལོང་ངོམས་པའི་མཐུས།།འོད་གསལ་ཆོས
སྐུའི་བླ་མ་ནང་ནས་མཇལ།།ཚེ་འདིར་དོན་གཉིས་རྒྱལ་སར་དབང་འབྱོར་འགྱུར།།དེ་སླད་སྐལ་པ་བཟང་ལྡན་དགེ་བའི་མཆེད།།དོན་མེད་ཚེ་འདིའི་བྱ་བར་མ་ཞེན་པར།།དབེན་གསུམ་བདུད་རྩིའི།།
དགའ་སྟོན་ལེགས་པ་ཞེས་ནས།།ཚེ་འདིར་སྲིད་པའི་རྒྱ་མཚོ་ཕྱིར་བསྙིལ་མཛོད།།དེ་སྐད་ཕན་འདོམ་ཨུཏྤལ་གསར་པའི་ཕྲེང་།།བདག་བློ་ངེས་འབྱུང་བསིལ་བུས་བསྐྱོད་པའི་ཚེ།།རྡོ་རྗེའི་མཆེད
ཟུང་དགྱེས་པའི་མཆོད་རྫས་སུ།།སྙན་ཚིག་མེ་ཏོག་རྒྱས་པའི་ཚལ་ནས་ཕྱུངས།།དགེ་བ་འདི་ཡིས་བདག་དང་འགྲོ་བ་རྣམས།།བྱང་ཆུབ་ཤིང་དབང་དྲུང་དུ་མྱུར་འདུག་སྟེ།།མི་སྙན་སྨྲ་བའི་བདུད

ཚོགས་པ་མ་བྱས་ནས།།དོན་གཉིས་ལྷུན་གྲུབ་ཆོས་ཀྱི་རྒྱལ་པོར་ཤོག།དབེན་པ་ལ་བསྐུལ་བའི་གཏམ་ངེས་པར་འབྱུང་བའི་རྒྱན་ལས།།དབེན་པའི་ཡོན་ཏན་ལ་བསྔགས་པའི
སྐབས་ཏེ་བཞི་པའོ།།དབེན་པ་ལ་བསྐུལ་བའི་གཏམ་ངེས་པར་འབྱུང་བའི་རྒྱན་ཞེས་བྱ་བ་མདོ་ཁམས་ལྷོ་རྒྱུད་དུ་བྱུང་བའི་བཙུན་པ་དབྱངས་ཅན་དགྱེས་པའི་སྡེས་ངེས་པར་འབྱུང་བའི་བློས་བརྗོད་པ་
དོན་དང་ལ